stanford-oval/wikipedia huggingface dataset:
מאילינדה קלמנדי

מאילינדה קלמנדי (באלבנית: Majlinda Kelmendi; נולדה ב-9 במאי 1991) היא ג'ודוקא קוסובנית, שהתחרתה בקטגוריית המשקל של עד 52 ק"ג. קלמנדי זכתה באליפות העולם בשנת 2013, והייתה לאדם הראשון בהיסטוריה שמייצג את קוסובו, וזוכה באליפות עולם, בכל ענף ספורט שהוא. באולימפיאדת ריו דה ז'ניירו (2016) הייתה גם לאלופה האולימפית הקוסובנית הראשונה בהיסטוריה.
קריירה

קלמנדי נולדה בפץ', והחלה להתאמן בג'ודו בגיל 8. היא החלה להשתתף בתחרויות בינלאומיות בשנת 2006. באותה העת, קוסובו טרם הכריזה על עצמאותה, וגם לאחר שהכריזה על עצמאותה בשנת 2008, לא כל מדינות העולם הכירו בה, ולא כל התאחדויות הספורט הכירו באיגודי הספורט שלה כאיגודים עצמאיים. על כן, התחרתה בתחילה מבלי לייצג אף מדינה.
בשנת 2009 זכתה הן באליפות אירופה עד גיל 20 שנערכה בירוואן, והן באליפות העולם עד גיל 20 שנערכה בפריז. באליפות אירופה הבאה, שנערכה ב-2010 בסמוקוב שבבולגריה, שמרה על תוארה, אך איבדה את תואר אלופת העולם באליפות שנערכה באגאדיר שבמרוקו.
באפריל 2012 הכיר איגוד הג'ודו העולמי בהתאחדות הג'ודו של קוסובו, ומאותה העת החלה קלמנדי להתחרות תחת דגל קוסובו בתחרויות הבינלאומיות. עם זאת, מאחר שהוועד האולימפי הבינלאומי לא התיר לספורטאים קוסובנים לייצג את ארצם באולימפיאדת לונדון (2012), השתתפה קלמנדי במשחקים אלה כחלק מהמשלחת האלבנית. היא הודחה בסיבוב השני. באותה שנה זכתה במדליית הזהב באליפות אירופה עד גיל 23 שנערכה בפראג.
בשנת 2013 רשמה קלמנדי את הישגה החשוב הראשון בתחרויות לבוגרות, כשזכתה במדליית הארד באליפות אירופה שנערכה בבודפשט. באליפות העולם שנערכה בריו דה ז'ניירו באותה שנה זכתה במדליית הזהב, והייתה לאלופת העולם הראשונה המייצגת את קוסובו, בכל ענף ספורט שהוא. בשנת 2014 היא זכתה במדליית הזהב באליפות אירופה שנערכה במונפלייה ושמרה על תוארה העולמי כשניצחה באליפות העולם בצ'ליאבינסק.
בשנת 2016 זכתה במדליית זהב אולימפית ראשונה, גם שלה וגם של מדינתה, קוסובו, במשחקים שנערכו בריו דה ז'ניירו. בקרב הראשון בשלב שמינית הגמר היא ניצחה את אוולין טצ'ופ השווייצרית, ברבע הגמר היא ניצחה את כריסטיאן לגנטיל ממאוריציוס ובחצי הגמר ניצחה בזכות עונשים את אלופת העולם המכהנת, מיסאטו נקאמורה היפנית. בגמר היא התמודדה מול אודט ג'ופרידה האיטלקייה ופחות משלושים שניות מפתיחת הקרב קיבלה יוקו לאחר שהצליחה להטיל את יריבתה, ניקוד היוקו הספיק לה לניצחון עם תום הקרב.
בנובמבר 2016, בריאיון לעיתון הארץ לאחר זכייתה בזהב האולימפי, נשאלה קלמנדי על הצלחתה והשיבה "אני אוהבת להיות בטופ, ועדיין מסוגלת ליותר ורוצה עוד ועוד תארים. רק פציעות יכולות לעצור אותי, אחרת אמשיך לעשות ג'ודו כי אני כל כך אוהבת את זה. זה לא עבור כסף או פופולריות, אני פשוט עושה את זה כי זה עושה אותי מאושרת. כאדם, הפכתי למי שאני בזכות הג'ודו".
בשנת 2017 היא זכתה באליפות אירופה שנערכה בוורשה לאחר שניצחה בגמר את אלסיה קוזנצובה הרוסייה. באליפות אירופה 2019 שנערכה במינסק כחלק מהמשחקים האירופיים, זכתה קלמנדי בתואר האירופי בפעם הרביעית בקריירה. באליפות העולם 2019 שנערכה בטוקיו, זכתה קלמנדי במדליית הארד. היא הגיעה עד שלב חצי הגמר בו הפסידה באיפון לאוטה אבה היפנית לאחר ריתוק ונשרה לקרב על מדליית הארד. בקרב על המדליה היא גברה בעונשים על ז'ואנה ראמוס הפורטוגלית.
באולימפיאדת טוקיו 2020, היא הודחה בסיבוב הראשון לאחר הפסד בווזארי לרקה פופ ההונגרית.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2010 | גראנד פרי | תוניס | תוניסיה תוניסיה |
| 2011 | גראנד פרי | אבו דאבי | איחוד האמירויות הערביות איחוד האמירויות |
| 2012 | גראנד פרי | אבו דאבי | איחוד האמירויות הערביות איחוד האמירויות |
| 2013 | גראנד פרי | דיסלדורף | גרמניה גרמניה |
| 2013 | גראנד פרי | סמסון | טורקיה טורקיה |
| 2013 | מאסטרס | טיומן | רוסיה רוסיה |
| 2014 | גראנד סלאם | פריז | צרפת צרפת |
| 2014 | גראנד פרי | סמסון | טורקיה טורקיה |
| 2014 | גראנד פרי | בודפשט | הונגריה הונגריה |
| 2014 | גראנד סלאם | אבו דאבי | איחוד האמירויות הערביות איחוד האמירויות |
| 2015 | גראנד סלאם | פריז | צרפת צרפת |
| 2016 | גראנד סלאם | פריז | צרפת צרפת |
| 2016 | גראנד פרי | בודפשט | הונגריה הונגריה |
| 2017 | גראנד סלאם | פריז | צרפת צרפת |
| 2018 | גראנד פרי | טשקנט | אוזבקיסטן אוזבקיסטן |
| 2019 | גראנד פרי | תל אביב | ישראל ישראל |
| 2019 | גראנד סלאם | דיסלדורף | גרמניה גרמניה |
| 2019 | גראנד סלאם | אבו דאבי | איחוד האמירויות הערביות איחוד האמירויות |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  The Kosovo Judo Federation was accepted as full member of the International Judo Federation באתר פדרציית הג'ודו הבינלאומית
↑   אורי טלשיר, הג'ודוקא מיילינדה קלמנדי: "ישראל היתה שם בשבילי גם כשהייתי בתקופה מאוד קשה", באתר הארץ, 9 בנובמבר 2016
|  אלופות אולימפיות בג'ודו – משקל חצי קל (נשים) |
| --- | --- | --- |
| עד 52 ק"ג | 1992: ספרד אלמודנה מוניוס   •   1996: צרפת מארי קלייר-רסטו   •   2000: קובה לגנה ורדסיה   •   2004: הרפובליקה העממית של סין שיאן דונגמיי   •   2008: הרפובליקה העממית של סין שיאן דונגמיי   •   2012: קוריאה הצפונית אן קום-א   •   2016: קוסובו מאילינדה קלמנדי   •   2020: יפן אוטה אבה   •   2024: אוזבקיסטן דיורה קלדיורובה |  |
| --- | --- |
בקרת זהויות :  SUDOC: 248425080  VIAF: 7259159699942603500005   WorldCat (עם VIAF): 7259159699942603500005
כתף

ערך זה עוסק באיבר בגוף. אם התכוונתם למשמעות אחרת, ראו .
| --- | --- |

 שיוך:  יד 
 תיאור ב:  האנטומיה של גריי (מהדורה 20) (313) 
 מזהים
 לטינית (TA98):  cingulum membri superioris 
 טרמינולוגיה אנטומיקה:  A01.1.00.020 
 TA2 (2019):  139 
 FMA:  25202 
 קוד MeSH:  A01.378.800.750 
 מזהה MeSH:  D012782 
 מערכת השפה הרפואית המאוחדת:  C0037004 
 
כתף

לחגורת הכתף אפשרויות תנועה רבות ומורכבות המאפשרות לתמרן במרחב
באנטומיה, כתף היא החיבור בין הגפה העליונה לגו. בעוד שבשימוש יום-יומי, נהוג לקרוא "כתף" לאחד ממפרקי הכתף, נכון יותר להתייחס למערכת שלמה יותר הקרויה חגורת הכתף. לחגורת הכתף אפשרויות תנועה רבות ומורכבות, המהוות את הבסיס התנועתי ליכולת המפותחת של הגפה העליונה, לחוש ולתמרן אובייקטים במרחב.
אנטומיה של חגורת הכתף > עצמות

חגורת הכתף כוללת את עצם הבריח, עצם השכם ועצם הזרוע.
אנטומיה של חגורת הכתף > מפרקים

חגורת הכתף מורכבת משלושה מפרקים, כולם סינוביאלים: מפרק הזרוע (TA: Articulatio humeri; Articulatio glenohumeralis), מפרק שיא הכתף והבריח (Articulatio acromioclavicularis) ומפרק החזה והבריח (Articulatio sternoclavicularis). בין עצם השכם לגו, קיים חיבור נוסף שאיננו מפרק, המאפשר תנועה נוספת (ראו חיבור עצם השכם וכלוב הצלעות).
אנטומיה של חגורת הכתף > מפרקים > מפרק הזרוע

בשימוש היום-יומי בכינוי כתף, מתכוונים, בדרך כלל, למפרק הזרוע. מפרק כדורי המחבר בין בליטה כדורית בקצה העליון של עצם הזרוע לשקע מתאים הקרוי גלנויד (Cavitas glenoidalis scapulae) או החלל הגומתי, בעצם השכם. התאמת הכדור והשקע רופפת יחסית למפרק כדורי אחר (מפרק הירך) ומאפשרת מעטפת תנועה רחבה במיוחד, על חשבון יציבות המפרק.
אנטומיה של חגורת הכתף > מפרקים > מפרק שיא הכתף והבריח

מפרק המחבר בין הקצה הצידי של עצם הבריח לשיא הכתף (בליטה גרמית בעצם השכם).
אנטומיה של חגורת הכתף > מפרקים > מפרק החזה והבריח

מפרק אוכף המחבר בין הקצה התיכוני של עצם הבריח לעצם בית החזה. בתוך המפרק נמצא מעין דיסק מפרקי השומר על יציבות המפרק ועל יכולת ספיגת הזעזועים שלו. מפרק החזה והבריח הוא החיבור הגרמי היחיד של חגורת הכתף לשלד.
שני המפרקים האחרונים שונים בתפקודם ממרבית המפרקים ה"קלאסיים" בגוף בכך שהם חסרים שרירים המכוונים ליצור תנועה מסוימת בתוכם.
מערכת מורכבת של נקודות משען (חלקן נייחות וחלקן ניידות), כמו עצם הבריח על מפרקיה ועצם השכם הנאכלת בפי קניבלים, מייצרת את הבסיס לתנועה בחגורת הכתף.
אנטומיה של חגורת הכתף > מפרקים > חיבור עצם השכם וכלוב הצלעות

לחיבור בין עצם השכם לגו תפקיד עיקרי בחגורת הכתף. עצם השכם ממוקמת על חלקו האחורי העליון של כלוב הצלעות. מספר שרירים מחברים בין הגולגולת, כלוב הצלעות, עמוד השדרה והאגן לעצם השכם. הפעלתם המתואמת יוצרת תנועה ומאפשרת יציבות של עצם השכם על כלוב הצלעות. למעשה, כארבעים אחוזים מתנועה מקסימלית של הזרוע ביחס לגוף, מקורם בתנועת עצם השכם על כלוב הצלעות. חוסר תפקוד של חיבור זה, יגרום למגבלה חמורה בתנועת הכתף.
אנטומיה של חגורת הכתף > שרירים ותנועות

אפשר לחלק את שרירי הכתף לשתי קבוצות לפי סדר חיבורם מהמקורב למרוחק: שרירי הגו-שכם ושרירי השכם-זרוע.
אנטומיה של חגורת הכתף > שרירים ותנועות > שרירי הגו-שכם

שרירי הגו-שכם מחוברים לעצם השכם מכל כיווניה, בדרך שמאפשרת:
תנועה מעלה של עצם השכם - פעולת שריר הטרפז (חלקו העליון) והשריר מרים השכם
תנועה מטה - בעיקר שריר הגב הרחיב
תנועה פנימה (לכיוון עמוד השדרה) - שריר הטרפז (חלק אמצעי) והשרירים המעוינים
תנועה החוצה - בעיקר שריר המסור הקדמי
וגם תנועות סיבוביות של עצם השכם על ידי שילובים שונים של השרירים שנמנו בנוסף לחלקו התחתון של שריר הטרפז.
אנטומיה של חגורת הכתף > שרירים ותנועות > שרירי השכם-זרוע

המפרק הכדורי של הזרוע מאפשר תנועה בשלושה מישורים - כיפוף ופשיטה, הרחקה וקירוב וסיבוב חיצוני ופנימי.
שריר הדלתא עוטף את מפרק הזרוע מכל צדדיו ונותן לכתף את צורתה העגולה. פעולתו העיקרית היא הרחקת הזרוע וכיפופה. שריר הגב הרחיב, שריר החזה הגדול והשריר העגול הגדול מקרבים את הזרוע ומסובבים אותה פנימה כאשר שריר הגב הרחיב אחראי גם לפשיטה של הזרוע.
לשרירים העיקריים הנוספים של השכם-זרוע, ניתן השם מסובבי הכתף (Rotator cuff). מסובבי הכתף מתחברים לזרוע במסה המשתלבת עם קופסית מפרק הזרוע ומהווה חלק ממנה. מסובבי הכתף הם השריר הרום קוצי - מרחיק את הזרוע, השרירים המך קוצי והעגול הקטן - בעיקר סיבוב חיצוני של הזרוע והשריר התת-שכמי המסובב את הזרוע פנימה.
ראו גם

אנטומיה - מונחים
החלפת מפרק כתף
כתף ימין במבט קדמי. כלוב הצלעות הוסר מהאיור כדי שלא יסתיר את מרבית עצם השכם.
שרירי הגו-שכם
כתף שמאל במבט אחורי. 3.הגב הרחיב, 5.העגול הגדול, 6.העגול הקטן, 7.הרום קוצי, 8.המך קוצי, 13.הראש הארוך של התלת ראשי של הזרוע.
מאיה ומיגל

| --- | --- |

 סוגה:  אנימציה
 יוצרים:  דבורה פורטה 
 מדבבים בעברית:  ספיר דרמון, דור סרוגו, גיורא קנת, לי גאון, תמי צוברי, איטן גרינברג, יובל סגל (1980), אורלי קטן, שמחה ברבירו, נורית בנאי קורן, עפרון אטקין, קובי אשל
 ארץ מקור:  ארצות הברית, ספרד
 מספר עונות:  2
 מספר פרקים:  65
 הפקה
 אורך פרק:  30 דק'
 שידור
 רשת שידור:  PBS Kids Go! 
 רשת שידור בישראל:  ערוץ הילדים
 תקופת שידור מקורית:  23 בדצמבר 2004 – 12 בדצמבר 2005
 קישורים חיצוניים
 pbskids.org/mayaandmiguel/
 דף התוכנית ב-IMDb
 
מאיה ומיגל (באנגלית: Maya and Miguel) היא סדרת אנימציה אמריקאית ממוצא היספני אשר שודרה ב-PBS Kids ובערוץ הילדים ודובבה לעברית
תקציר העלילה

מאיה היא ילדה סקרנית שמנסה לסדר את חיי סובביה ולפעמים גוררת את אחיה מיגל להרפתקאות, במהלך כל פרק יש בעיה, אבל מאיה ומיגל פותרים את הבעיה הזו בעזרת עזרה מחברים, הדמיות מדברות בכמה שפות ספרדיות  שהם נמצאים באמריקה.
דמויות > הדמויות הראשיות

מאיה : הדמות הראשית בסדרה, אחותו של מיגל, רוצה את חיי סובביה אפילו יוצאת עם מיגל הרפתקאות.
מיגל : אחיה של מאיה, באחד הפרקים הוא שונא את חג האהבה עד שמאיה ופאקו מכרו כרטיסי ברכה לאנשים הלא נכונים הוא שינה את דעתו.
פאקו: תוכי מקאו, חית המחמד של מאיה ומיגל.
דמויות > דמויות משניות

מגי : חברה של מאיה, אוהבת ספורט.
קריסי : חברה של מאיה, מדברת מבטא ספרדי.
אנדי : ילד חדש בשכונה, איבד את ידו ומאיה ומיגל הרחיקו אותו מאוכל ומספורט.
תאו: אחד מחבריו של מיגל.
רוזה וסנטיאגו: הוריהם של מאיה ומיגל.
אבואליטה: סבתא של מאיה ומיגל.
מגדל פיקוח

מגדל הפיקוח של נמל התעופה בן-גוריון
מגדל פיקוח הוא חלק משדה תעופה האחראי על המתרחש בשדה עצמו ומעליו.
המגדל מנהל את כל הקשור לפיקוח טיסה, אישורי המראות ונחיתות, טיסה במרחב האווירי שמעל לשדה, התנעת המטוסים, הזנקת צוותי חירום וסיוע לכל גורם בשדה הקשור לתפעולו השוטף. מגדלי הפיקוח ממוקמים גבוה ככל הניתן וזאת על מנת לתת לפקחים מבט "נקי" על המתרחש מתחתם. במגדל הפיקוח ישנן מספר עמדות שונות המאוישות לפי עומס התנועה באותו רגע. בחלקו העליון מתנהלת כל הפעילות בקשר עין עם המטוסים והגורמים השונים הנעים על המסלול כמו רכבי השדה, הביטחון והניקוי, כשבבסיסו של המגדל נמצאת עמדת המכ"ם המהווה למעשה "עיניים אלקטרוניות" שמסוגלות לזהות כל כלי טיס ממרחקים אדירים בכל מזג אוויר נתון. המכ"ם גם משדר לפקחים במעלה המגדל את המידע החשוב כך שכל הצוות ניזון מאותו המידע.
מגדל הפיקוח בנמל התעופה סכיפהול, הולנד
מבט ממגדל הפיקוח בנתב"ג
עמדת הקרקע אחראית על כל הפעילות המתרחשת על הקרקע, כגון, רכבי עבודה, אוטובוסים של נוסעים, קרוניות המזוודות, רכבי כיבוי אש והצלה ומטוסים המבקשים "מרשה" – מידע המוזן לצוות הטיסה ובו היעד אליו הוא יוצא, גובה הטיסה אליו הוא מטפס לאחר ההמראה, קוד הזיהוי שלו, ומידע רלוונטי נוסף. לאחר שהמטוס מקבל את קוד הזיהוי שלו הוא מבקש אישור ואז נדחף לאחור לעמדת ההנעה, שם הוא מקבל אישור הנעת המנועים. לאחר מכן הפקח מאשר ומלווה את ההסעה למסלול ההמראה, כאשר שם מופנה המטוס לפקח אחר שנמצא במגדל גם כן בעמדת ההקפה השולטת בכל המטוסים הנמצאים מעל לשדה התעופה או בגישה לנחיתה.
במעלה המגדל נעזרים הפקחים בשלל מכשירים משוכללים אשר מקלים עליהם את המלאכה. המכשירים כוללים מדי רוח הקריטיים לכל כלי טיס והשפעתם חשובה ביותר, מכ"ם קרקע המציג את המטוסים, צגי מחשב השולטים בכל מערך הקשר, מחשב השולט בתאורת המסלולים, מצלמות חיצוניות, מחשבי נתוני המטוסים העומדים להמריא ואלו שבדרך. הפקחים משתמשים ב"סטריפים" מפלסטיק שכל אחד מהם מייצג מטוס אחר, כאשר הפקח מחזיק בו ומציבו על לוח ההמראות והנחיתות. שיטה זו לא השתנה מזה עשרות שנים ורצועות הפלסטיק צבועות באדום או כחול, כאשר הצבע האדום מייצג מטוסים בגישה, "Approach", והכחול מייצג את אלו הממתינים לאישורי הנעה, הסעה והמראה. הפקח מקבל מהמחשב את תוכניות הטיסה בצורת פס נייר אותו הוא מצמיד "סטריפ" ומתקבל דף עליו כתובים שלל הנתונים הרלוונטיים לאותה טיסה, כגון סוג המטוס, החברה, היעד וקוד הזיהוי של המטוס.
מאיירס קופר

מאיירס יאנג קופר (באנגלית: Myers Young Cooper;‏ 25 בנובמבר 1873 –  6 בדצמבר 1958) היה פוליטיקאי ואיש עסקים אמריקאי מאוהיו, איש המפלגה הרפובליקנית, שכיהן כמושל אוהיו ה-51 בשנים 1929–1931.
ראשית חייו

מאיירס קופר נולד בסנט לואיוויל, אוהיו, כצעיר במשפחה של 11 ילדים. הוא התחנך בבתי ספר ציבוריים ולמד באוניברסיטה הנורמלית הלאומית (National Normal University) שבלבנון, אוהיו במשך שלוש שנים. ב-1893, בגיל 20, הוא הצטרף לאחיו בסינסינטי בעסק בנייה גדול. ב-1897 הוא נשא לאישה את מרטה קיני. האינטרסים העסקיים שלו כללו אספקת עצים, אספקת חומרי בנייה, ובנקאות. במחצית השנייה של שנות ה-20 של המאה ה-20 היה קופר שותף עם יזם הנדל"ן והפוליטיקאי מדרום פלורידה ג'ורג' מריק. קופר היה מעורב במיזמי הכפרים בקורל גייבלס, שבהמשך יתנו השראה לאדריכלות בתי המגורים בסינסטינטי החל משנות ה-30 ועד שנות ה-50.
מושל אוהיו

ב-1926 התמודד קופר בבחירות על משרת מושל אוהיו והפסיד. ב-1928 הוא התמודד פעם נוספת, ניצח, וכיהן בתפקיד בשנים 1929–1931.
המאפיין העיקרי של תקופת כהונתו של קופר כמושל הייתה תחילתו של השפל הגדול באוקטובר 1929, שהחריף בעקבות הבצורת שהתחוללה בקיץ שלאחר מכן והכתה במגזר החקלאי באוהיו. באופן כללי תמך קופר בקריאת ממשלו של הרברט הובר לרגיעה ולמאמצים להאיץ את מימון מיזמי העבודות הציבוריות שתוכננו קודם לכן, קריאות שייצגו את ההשקפה הקונבנציונלית לאופן התגובה על שפל פתאומי. הוקמו ועדים מקומיים לסיוע למציאת עבודה למובטלים, אך מאמצים אלו הוכחו לרוב כבלתי יעילים ככל שהמשבר התגבר.
ב-1929 חתם קופר על העלאת המס על דלקים, שעל פי הערכות היה אמור להכניס כספים נוספים לקופת המדינה שנועדו לסלילת כבישים ובניית גשרים. ממשלו גם החל בבניית משרדי בית המדינה לשיכון הסוכנויות שהיו מפוזרות במבנים שכורים ברחבי קולומבוס. הבניין שניצב ברחוב פרונט הוא כיום משכנו של בית המשפט העליון של אוהיו. קופר גם התמודד עם משבר רציני כאשר ב-21 באפריל 1930 פרצה שריפה בבית הכלא המרכזי של אוהיו בה נספו 322 אסירים. השריפה הובילה למאמצי חקיקה להקלת הצפיפות בבתי הכלא ולהקמת מועצת חנינות מדינתית.
ב-1930 התמודד קופר בבחירות לכהונה שנייה, אך נוצח על ידי ג'ורג' וייט. תגובתו הפושרת של קופר לשפל הגדול הובילה לירידה בשיעור ההצבעה בבחירות, כ-20 אחוזים פחות בהשוואה לבחירות 1928. וייט ניצח על אף שזכה במספר קולות שהיה אף נמוכה בהשוואה לזה של מרטין דייווי שנתיים קודם לכן. ב-1932 ניסה קופר שוב להיבחר כמועמד המפלגה הרפובליקנית למשרת המושל, אך הדבר לא עלה בידו.
מותו

מאיירס קופר נפטר בסינסינטי ב-6 בדצמבר 1958. הוא נטמן בבית הקברות ספרינג גרוב שבעיר. ביתו לשעבר שבעיר משמש כיום כמשכנו של בית הספר התיכון של מונטסורי על שם קלארק.
הערות שוליים

↑  Maria Rosa Higgins Fallon, The Seven Villages, Miami's Community Newspapers, October 29, 2015
↑  Federal Writers' Project employees (1946). The Ohio Guide (3rd ed.). Oxford University Press. p. 255.
↑  "Ohio Penitentiary Fire". Ohio History Central.
↑  "OH Governor, 1928". OurCampaigns.
↑  "OH Governor, 1930". OurCampaigns
↑  Myers Y. Cooper - Ohio Historical Society
↑  Clark Montessori (2007-01-15). "About Clark". Archived from the original on 2007-09-27.
| --- | --- |
בקרת זהויות :  GND: 1178137236  LCCN: no2013048817  VIAF: 299574648   WorldCat (עם VIAF): 299574648
ליילנד משאית בנזין שנת 1904

| --- | --- |

ליילנד משאית בנזין שנת 1904
 מאפיינים כלליים
 יצרן:  British Leyland Motor Corporation
 שנות ייצור:  1904
 הרכבה:  בריטניה בריטניה
 משקל:  1.524 ק"ג (משקל ריק + משקל הטענה מקסימלי)
 מפרט טכני
 מנוע:  מנוע בעירה פנימית (מנוע בנזין)
 הילוכים:  תמסורת ידנית
ליילנד משאית בנזין שנת 1904 (באנגלית: Leyland petrol road waggon) היא משאית פתוחה המונעת על ידי בנזין אשר יוצרה בבריטניה על ידי יצרנית המכוניות "ליילנד" (שם מלא: "BritishLeylandMotor Corporation") הבריטית בין השנים 1904–1906.
בשנים הראשונות לאחר שנוסדה, חברת "ליילנד", החברה הייתה קרויה "Lancashire Steam Motor Company". בשנת 1907 שונה שם החברה ל-"Leyland Motors ".
ליילנד משאית בנזין שנת 1904

דגם ה-"ליילנד משאית בנזין שנת 1904" היה דגם הרכב הראשון של "ליילנד" שמנועו היה מסוג מנוע בעירה פנימית, אשר מנועו תודלק על ידי בנזין.
הדגם יוצר לאחר שהרשויות הבריטיות העלו את המהירות המותרת לרכבי מנוע ל-6.4 קמ"ש.
ראו גם

ליילנד משאית קיטור - שנת 1896
ליילנד 8
לקריאה נוספת

ליילנד מוטורס (Leyland Motors - HowlingPixel)
הערות שוליים

↑  אתר leylandsociety
↑  1912 edition of 1905 book, "The Book of Modern Engines and Power Generators", vol. V, London: Caxton
Author Andy Dingley (scanner) ]
↑  ליילנד משאית בנזין שנת 1904 Towards Sustainable Road Transport
ליילנד פנתר

| --- | --- |

ליילנד פנתר
 מאפיינים כלליים
 יצרן:  British Leyland Motor Corporation
 שנות ייצור:  1964–1972
 הרכבה:  בריטניה בריטניה
 מודל אחריו:  Leyland National
 אורך:  10,970 מ"מ
 גובה:  3,002 מ"מ
 משקל:  16,000 ק"ג (משקל מקסימלי)
 מפרט טכני
 מנוע:  מנוע דיזל, 9,800 סמ"ק, המפיק 125 כ"ס, ב-2,400 סל"ד (מנוע "ליילנד" סוג 0.600H) מנוע דיזל, 11,100 סמ"ק, המפיק 200 כ"ס, ב-1,600 סל"ד (מנוע "ליילנד" סוג 0.680H)
 הילוכים:  תמסורת מסוג "SCG Pneumocyclic" (אפשרות לסוג "ZF Friedrichshafen", אפשרות לסוג "Voith")
ליילנד פנתר (באנגלית: Leyland Panther) הוא אוטובוס, אשר יוצר על ידי חברת "ליילנד" (שם מלא: "BritishLeylandMotor Corporation") הבריטית בין השנים 1964–1972.
בדגם ה"ליילנד פנתר" הורכבו 39 מושבים. סך הכל הדגם יועד ל-83 נוסעים.
דגם ה-"ליילנד פנתר" יוצא לאוסטרליה.
גלריה

ליילנד פנתר מסוג "420 FBY778"
ליילנד פנתר
ליילנד פנתר
ליילנד פנתר
ליילנד פנתר
ליילנד פנתר
ליילנד פנתר
ליילנד פנתר
ליילנד פנתר
ראו גם

ליילנד פנתר קוב
ליילנד MCW אולימפיק
ליילנד סוויפט
ליילנד טיטאן (מנוע קדמי - דו קומתי)
ליילנד טיטאן (B15)
ליילנד B21
ליילנד 15/20
ליילנד קוב CU
ליילנד טייגר קוב
לקריאה נוספת

ליילנד פנתר - באוסטרליה (VIDEO REVIEW: Leyland Panther - Australasian Bus and )
ליילנד פנתר - תמונות (אתר flickr)
הערות שוליים

↑  אתר leylandsociety
↑  ליילנד פנתר leylands-panther-has-a-cub
ליאון (זמרת שוודית)

| --- | --- |

 לידה:  26 בפברואר 1993 (בת 31) סטוקהולם, שוודיה
 שם לידה:  לוטה לינדגרן
 מוקד פעילות:  שוודיה 
 תקופת הפעילות:  מ-2015
 עיסוק:  זמרת-יוצרת
 סוגה:  אינדי פופ
 שפה מועדפת:  שוודית 
 חברת תקליטים:  קולומביה רקורדס
 פרופיל ב-IMDb
 
לוטה לינדגרן (באנגלית: Lotta Lindgren; נולדה ב-26 בפברואר 1993) הידועה בשם במה "ליאון" (באנגלית: Léon; מעוצב כ-LÉON) היא זמרת-יוצרת שוודית.
ביוגרפיה

לוטה לינדגרן נולדה בסטוקהולם, שוודיה בשנת 1993 במשפחה בה עסקו במוזיקה. אמה היא צ'לנית ואביה הוא מלחין ומנצח.
ליאון החלה את הקריירה המוזיקלית שלה בהרכב היפ הופ ונשמה במהלך שנות העשרה שלה. בשנת 2015, החלה את קריירת סולו עם המפיקה אגרין רחמני. ליאון סיפרה כי הושפעה מוזיקלית מאמנים כמו: איימי ויינהאוס, ג'ניס ג'ופלין, ביונסה, אטה ג'יימס, סם קוק וסטיבי וונדר. הסינגל הראשון שלה, "Tired of Talking", שיצא מתוך מיני-אלבום הבכורה שלה, Treasure, זכה לתמיכה מטעם כריס אנוקוטה והזמרת קייטי פרי. בעקבות פריצתה, הופיעה במגזין ווג איטליה.
באוקטובר 2016, סיפרה ליאון כי תופיע בפסטיבל "Eurosonic Noorderslag", בחרונינגן, הולנד. ב-3 במרץ 2017, הוציאה ליאון את המיני-אלבום השני שלה For You, שהכיל את הסינגלים "Think About You", ‏"Liar" ו-"Sleep Deprived". באותה השנה, הוציאה את המיני-אלבום השלישי שלה Surround Me, שהכיל את הסינגלים "Surround Me", ‏"Body", ‏"I Believe in Us" ו-"No Goodbyes".
במרץ 2019, הוציאה ליאון את אלבום הבכורה שלה, Léon, שזכה לשבחים ובו נכללו "Baby Don't Talk", ‏"You And I" ו-"Falling". ב-30 מרץ 2019, יצאה לסיבוב ההופעות הראשון שלה "You and I Tour - Part I", באירופה ובאמריקה הצפונית. בנובמבר 2019, שימשה כמופע חימום בסיבוב הופעות באמריקה הצפונית של ההרכב לואי דה צ'יילד. באותו החודש, יצאה לסיבוב ההופעות השני שלה "You and I Tour - Part II", באוסטרליה ואסיה.
ב-30 באוקטובר 2020, הוציאה את אלבומה השני Apart, בו נכללו "In a Stranger's Arms",‏ "Who You Lovin", ‏"And It Breaks My Heart",‏ "Chasing a Feeling" ו-"Head and Heart on Fire".
דיסקוגרפיה > אלבומי אולפן

2019: Léon
2020: Apart
2022: Circles
דיסקוגרפיה > מיני-אלבומים

2015: Treasure
2016: Spotify Singles
2017: For You
2017: Surround Me
הופעות > סיבובי הופעות

2019: You and I Tour - Part I
2019: You and I Tour - Part II
הופעות > מופע חימום

2019: The Here For Now Tour (ההרכב Louis The Child)
הערות שוליים

↑  Swedish Pop Singer Léon on Katy Perry, Heartbreak and Her First Tour, wwd
↑  Get to Know LÉON, the Swedish Pop Star Katy Perry Called "One to Watch", glamour
↑  Popular TV - The Anti-Social Network, populartv
↑  Premiere: LÉON - "Treasure", complex
↑  LÉON Is Sweden's Next Great Pop Export, nylon
↑  Q&A with Swedish singer LÉON, vanderbilthustler
↑  SOTD: "Tired of Talking" by new gal Lèon https://m.soundcloud.com/itsleonleon/tiredoftalking ...she's one to watch!, twitter
↑  Get to Know LÉON, the Swedish Pop Star Katy Perry Called "One to Watch, glamour
↑  Exclusive Music Video Premiere: Léon Braves the Elements in “Léon’s Lullaby”, wmagazine
↑  Léon, Sweden’s Next Big Thing, Is Ready for Her Album to Drop, vogue
↑  My article for #vogueitalia featuring @itsleonleon, twitter
↑  First European Artists Confirmed for Eurosonic Noorderslag – Eurosonic Noorderslag, bumastemra
↑  Swedish singer-songwriter LÉON shares heartbreak-driven “For You”, glamour
↑  Album Review: LÉON – LÉON, facebook
↑  LÉON Talks Debut Album And Starting Her Own Record Label With BMGֻ, forbes
↑  Ones To Watch Presents: LÉON’s ‘You And I’ Tour - Part 1 [ANNOUNCEMENT], onestowatch
↑  LÉON Shares a Complicated Love Story in “You And I” Ahead of Album & Tour Launch, onestowatch
↑  Both NYC dates for the Louis The Child HERE FOR NOW Tour are now sold out, so a 3rd night was added. Tickets are on sale now here: https://axs.com/events/380108/louis-the-child-tickets..., facebook
↑  LÉON You And I Tour Part II in Shanghai, smartticket
↑  You and I Tour - Part II, facebook
↑  LÉON releases new single 'Who You Lovin', totalntertainment
↑  LÉON releases new single 'And It Breaks My Heart, totalntertainment
↑  LÉON Faces Isolation on 'Apart', papermag
↑  Album Review: LÉON – ‘Apart’, happypeoplemusic
↑  LEON Shares New Single 'Head And Heart On Fire', broadwayworld
| --- | --- |
בקרת זהויות :  LCCN: no2017093134  MusicBrainz: 6b850b5d-cacc-43de-96ec-b941067d88e8  VIAF: 42150083704814941134   WorldCat (עם VIAF): 42150083704814941134
כריס האמפריז

| --- | --- |

האמפריז במדי וושינגטון ויזארדס, 2015
 לידה:  6 בפברואר 1985 (בן 39) מיניאפוליס שבמינסוטה
 עמדה:  פאוור פורוורד
 גובה:  2.06 מטר
 מספר:  43
 מכללה:  אוניברסיטת מינסוטה
 דראפט:  בחירה מספר 14, 2004 יוטה ג'אז
 קבוצות כשחקן
 2004–2006   2006–2009   2009–2010   2010–2013   2013–2014   2014–2016   2016   2016–2017:  יוטה ג'אז   טורונטו ראפטורס   דאלאס מאבריקס   ניו ג'רזי/ברוקלין נטס   בוסטון סלטיקס   וושינגטון ויזארדס   פיניקס סאנס   אטלנטה הוקס
כריס ניית'ן האמפריז (באנגלית: Kris Nathan Humphries; נולד ב-6 בפברואר 1985) הוא כדורסלן עבר אמריקאי, אשר שיחק בליגת ה-NBA בין השנים 2004–2017. ממוצעיו לאורך הקריירה הם 6.7 נקודות ו-5.4 ריבאונדים למשחק.
נעורים וקריירת מכללות

האמפריז נולד במיניאפוליס, מינסוטה, והצטיין בילדותו דווקא בשחייה תחרותית. ב-1995 קבע את שיא ארצות הברית במשחה 50 מטר חופשי עד גיל 10, שיא שהחזיק במשך 13 שנים. באותה שנה דורג האמפריז כשחיין המוביל לגילו בארצות הברית, לפני מי שנחשב כשחיין הטוב ביותר אי פעם - מייקל פלפס - שדורג במקום השני.
כשחקן כדורסל, הוביל בשנת 2002 את קבוצת "תיכון הופקינס" שבמינטונקה לאליפות התיכונים של מינסוטה, לראשונה מזה 49 שנים. בשנתו האחרונה בתיכון, 2003, נבחר להשתתף במשחק מקדונלד'ס אול-אמריקן וכן זכה בתואר "שחקן התיכונים המצטיין במינסוטה" (Minnesota Mr. Basketball), לאחר שהעמיד ממוצעים של 25.7 נקודות, 11.4 ריבאונדים ו-5.0 אסיסטים למשחק.
בסיום לימודיו התיכוניים עבר לאוניברסיטת מינסוטה, ובסיום עונתו הראשונה והיחידה בקבוצה נבחר לפרשמן השנה במחוז ה-Big Ten וכן לחמישיית העונה של המחוז. את העונה סיים האמפריז עם ממוצעים של 21.7 נקודות ו-10.1 ריבאונדים למשחק, ובכך היה לפרשמן הראשון שמוביל את מחוז ה-Big Ten בשתי הקטגוריות. כמו כן קבע את שיא המכללה לסך הנקודות בעונה לפרשמן (629 נקודות) ושיא המכללה לנקודות במשחק, כשקלע 36 במשחק מול אוניברסיטת אינדיאנה.